CELEX: 32014R0681
Language: lt
Date: 2014-06-20 00:00:00
Title: 2014 m. birželio 20 d. Komisijos įgyvendinimo reglamentas (ES) Nr. 681/2014, kuriuo dėl medžiagos rafoksanido iš dalies keičiamas Reglamentas (ES) Nr. 37/2010  Tekstas svarbus EEE

21.6.2014   
            
            
               LT
            
            
               Europos Sąjungos oficialusis leidinys
            
            
               L 182/11
            
         KOMISIJOS ĮGYVENDINIMO REGLAMENTAS (ES) Nr. 681/2014
   2014 m. birželio 20 d.
   kuriuo dėl medžiagos rafoksanido iš dalies keičiamas Reglamentas (ES) Nr. 37/2010
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:
   
               (1)
            
            
               farmakologiškai aktyvių medžiagų, naudojamų Sąjungoje maistiniams gyvūnams skirtuose veterinariniuose vaistuose arba gyvulininkystėje naudojamuose biocidiniuose produktuose, didžiausia leidžiamoji koncentracija (toliau – DLK) turi būti nustatoma pagal Reglamentą (EB) Nr. 470/2009;
            
         
               (2)
            
            
               farmakologiškai aktyvios medžiagos, jų klasifikacija ir DLK gyvūniniuose maisto produktuose nustatytos Komisijos reglamento (ES) Nr. 37/2010 (2) priede;
            
         
               (3)
            
            
               rafoksanidas šiuo metu yra įtrauktas į Reglamento (ES) Nr. 37/2010 priedo 1 lentelę kaip medžiaga, leidžiama naudoti galvijams ir avims (taikoma raumenims, riebalams, kepenims ir inkstams), išskyrus gyvūnus, kurių pienas skirtas žmonėms vartoti;
            
         
               (4)
            
            
               Europos vaistų agentūrai pateiktas prašymas pateikti nuomonę, ar būtų galima dabartinį rafoksanido įrašą papildyti įtraukiant galvijų pieną;
            
         
               (5)
            
            
               Veterinarinių vaistų komitetas rekomendavo nustatyti laikiną rafoksanido DLK galvijų ir avių pienui ir panaikinti draudimą naudoti tą medžiagą gyvūnams, kurių pienas skirtas žmonėms vartoti;
            
         
               (6)
            
            
               todėl rafoksanido įrašas Reglamento (ES) Nr. 37/2010 priedo 1 lentelėje turėtų būti iš dalies pakeistas, kad į jį būtų įtraukta rekomenduojama laikina DLK galvijų ir avių pienui ir panaikintas draudimas naudoti tą medžiagą gyvūnams, kurių pienas skirtas žmonėms vartoti;
            
         
               (7)
            
            
               toje lentelėje nustatyta laikina rafoksanido DLK turėtų nustoti galioti 2015 m. gruodžio 31 d.;
            
         
               (8)
            
            
               tikslinga nustatyti pagrįstą laikotarpį susijusiems suinteresuotiems subjektams imtis priemonių, kurių gali reikėti, kad būtų laikomasi naujos nustatytos DLK;
            
         
               (9)
            
            
               šiame reglamente numatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 37/2010 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. rugpjūčio 19 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 20 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 152, 2009 6 16, p. 11.
   
      (2)  2009 m. gruodžio 22 d. Komisijos reglamentas (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (OL L 15, 2010 1 20, p. 1).
   
      PRIEDAS
      Reglamento (ES) Nr. 37/2010 priedo 1 lentelėje medžiagos rafoksanido įrašas pakeičiamas taip:
      
         
                     Farmakologiškai aktyvi medžiaga
                  
                  
                     Žymeklio likutis
                  
                  
                     Gyvūnų rūšis
                  
                  
                     DLK
                  
                  
                     Tiksliniai audiniai
                  
                  
                     Kitos nuostatos (pagal Reglamento (EB) Nr. 470/2009 14 straipsnio 7 dalį)
                  
                  
                     Terapinė klasifikacija
                  
               
                     „Rafoksanidas
                  
                  
                     Rafoksanidas
                  
                  
                     Galvijai
                  
                  
                     30 μg/kg
                  
                  
                     Raumenys
                  
                  
                     ĮRAŠO NĖRA
                  
                  
                     Antiparazitinės medžiagos/medžiagos, veikiančios endoparazitus“
                  
               
                     30 μg/kg
                  
                  
                     Riebalai
                  
               
                     10 μg/kg
                  
                  
                     Kepenys
                  
               
                     40 μg/kg
                  
                  
                     Inkstai
                  
               
                     Avys
                  
                  
                     100 μg/kg
                  
                  
                     Raumenys
                  
               
                     250 μg/kg
                  
                  
                     Riebalai
                  
               
                     150 μg/kg
                  
                  
                     Kepenys
                  
               
                     150 μg/kg
                  
                  
                     Inkstai
                  
               
                     Galvijai, avys
                  
                  
                     10 μg/kg
                  
                  
                     Pienas
                  
                  
                     Laikina DLK nustoja galioti 2015 m. gruodžio 31 d.